Gideon Greif: Vi græd uden tårer - Om Auschwitz - Berlin-guide.dk - Danmarks Største Online Guide til Berlin
Holocaust	KZ lejr	saul	KZ lejre og Holocaust	Informations Forlag
Filmklip: Filmen "Son of Saul" handler om Sonderkommando og filmes "point of view" fra et jødisk medlem af Sonderkommando.
Efter krigen blev arbejderne i Sonderkommando forvekslet med de nazister, der ledede lejeren. I mange år fortalte de ikke ret meget om deres oplevelser og følelser. Der var heller ikke mange til at fortælle, for nazisterne slog de fleste ihjel. Skam og sorg holdte dem fra talen.
Blandt dem sonderkommando førte i gaskammeret var deres egne familier, blandt dem de hev tænder ud på og smed i den sorte ovn var deres egne børn, ægtefæller, søskende, forældre - venner og slægt. De færreste holdt ret længe og lejrledelsen skiftede dem hyppigt ud ved at sende det gamle hold i gaskammeret og udvælge et nyt. Sonderkommandoernes levetid var begrænset. Man var levende død i helvedes forgård.
Gideon Greif, som er israelsk historiker, interviewede syv medlemmer af sonderkommoandeon i 1980'erne. De fortalte i alle detaljer om udryddelsesprocessen.
Det er en voldsom bog. Det er en vigtig bog.
Greif: Hvad skete der, da De begyndte i Sonderkommandoet? Jeg tænker på de første øjeblikke, de første timer?
Svar: Hvad skal jeg sige? Det var forfærdeligt. Da jeg kom ind den første nat og så ligene...og de brændende ovene.. Jeg gik derind og så straks denne scene: Det store lange rum, hvor folk skulle klæde sig nøgne, var fyldt med lig, stablet helt op til loftet. De lignede ikke længere mennesker, de var opsvulmede og helt sorte. Børn, kvinder, piger...der var ikke noget menneskeligt ved dem mere. ligene fik lov at hobe sig op, fordi ovnene ikke kunne følge med. Jeg spurgte mig selv: "Hvor er jeg?..." selv om vi vidste, hvad der foregik derinde, så...alle de lig, og jeg, der aldrige havde haft nogen ide om, hvordan et dødt menneske så ud...Jeg kunne ikke fatte, at den slags kunne ske".
Bogen har over 400 sider med beskrivelser, fotos og dokumentation. Den er svær at læse, hvis man danner sig et indre billede af, hvordan det så ud.
Shoah eller Holocaust er veldokummenteret. Det var helvede på jord.
Lejren står der endnu i Polen. Tag ned og besøg den en dag. Til ære for de der blev slået ihjel. I protest mod dem der slog dem ihjel. Og får at minde sig selvom, at helvede kan komme her. Der er dem der mener det er løgn. Derfor er Gideons Greifs bog vigtig. Derfor er Auschwitz-Birkeneau vigtig. Derfor er det vigtigt at huske.
Beslutningen om at slå jøderne ihjel, den endelige løsning, blev truffet langt fra Auschwitz. Den blev truffet i Berlin i idylliske omgivelser ved Wannsee. Villaen, hvor det afgørende møde fandt sted, er omdannet til museum og mindested. Berlin er tyk af referencer til mordet på jøderne. Gideon Greifs bog er et monument over de, der blev tvunget til at udføre beslutningen. De få der overlevede var tvunget til at leve med det.
Bogen er bygget op med et langt, introducerende afsnit - hvorefter de enkelte interview kommer. Formen betyder, at vi er med i stuen, hvor hvor det passerede berettes. Det er nærværende. Det er stærkt. Det er en usædvanlig historiebog. Det er usædvanlige øjenvidneberetninger.
Bogen udkom første gang på dansk i 2010 til fremragende anmeldelser. Den blev hurtigt udsolgt, men blev aldrig genoptrykt, da forlæggeren Hans Bandmann i mellemtiden var blevet meget syg og senere døde. Bogen har være udsolgt og efterspurgt lige siden.
Gideon Greif (f. 1951) er israelsk historieprofessor og tilknyttet Shem Olam-instituttet, der forsker og underviser i Holocaust, og han anses som en af verdens førende historiske eksperter på området. Vi græd uden tårer udkom på hebraisk i 1994 og er siden udgivet i USA, Storbritannien, Tyskland og Polen.
Informations Forlag 2016 (genudgivelse)
Saul Søn er en film fra 2016 som handler om blot 2 dage i Auschwitz. Man følger den jødiske fange Saul Auslander, som er udpeget til at være en del af Sonderkommando. Filmen handler om Saul og hans forsøg på at give liget af en dreng en værdig begravelse. Filmen er filmet fra Sauls synspunkt, så det er svært at få overblik. Der er lyde, skud og begivenheder vi ikke ser men fornemmer - og man kommer helt tæt på Sauls grusomme arbejde.